Siti Surianie Julkarim

Siti Suriane Julkarim (14 November 1985 - 21 Mac 2010) atau lebih dikenali sebagai Yanie, merupakan salah seorang peserta rancangan realiti Mentor musim pertama. Beliau meninggal dunia pada pukul 1.15 tengah hari pada 21 Mac 2010 di Hospital Keningau, Sabah akibat ketumbuhan paru-paru.

Kehidupan peribadi
Allahyarhamah menderita penyakit tersebut sejak dikesan pada Disember 2009 dan dimasukkan ke hospital bagi mendapatkan rawatan rapi pada Februari 2010.

Yanie merupakan pemenang tempat ke-3 musim pertama Mentor telah berkahwin pada November 2007 dengan Irfin Abdul Manan dan meninggalkan seorang anak bernama Iris Sofea Irfin (lahir 2008), ketika itu hanya berusia 2 tahun.

Beliau merupakan peserta Mentor yang pertama dan salah seorang daripada empat peserta rancangan itu yang meninggal dunia. Tiga yang lain termasuk Alif Johan pada 2019, Sandra Dianne pada 2020 dan Camellus De'lelli Anam pada 2023.

Kerjaya
Yanie mula menyanyi sejak berusia 5 tahun dan pernah menyertai pertandingan pada usia 10 tahun dan kerap kali menjuarai mana-mana pertandingan yang disertai. Beliau juga pernah mewakili sekolah dalam pertandingan bakat harapan antara sekolah.

Beliau juga pernah menjuarai pertandingan Bintang Karaoke RTM pada hari terbuka RTM 2004. Yanie ​​mengambil bahagian dalam pertandingan bakat Mentor yang disiarkan di TV3 untuk musim pertama pada tahun 2005 dan beliau dibimbing oleh Ning Baizura sekaligus memenangi tempat ketiga.

Kerjaya lakonan beliau bermula dengan memegang watak Wanda dalam sitkom Fara lakonan Fara Fauzana. Beliau juga pernah muncul dengan lagu "Drama" bersama Nikki Palikat dan Ning Baizura serta lagu "Saling Terpesona" bersama Diddy.

Diskografi

Single
 2006 - "Drama" (duet bersama Ning Baizura & Nikki) 
 2007 - "Saling Terpesona" (duet bersama Diddy Hirdy)

Filemografi

Televisyen

Drama TV

Pencapaian
 Pemenang tempat ketiga Mentor 1 (2005)

Rujukan

Pautan luar
 

Penyanyi wanita Malaysia
Kelahiran 1985
Kematian 2010
Orang dari Sabah
Orang Bajau
Muslim Malaysia
Pelakon wanita Malaysia
Peserta Mentor